אלכס אברבוך

אלכסנדר (אלכס) ולרייביץ' אברבוך (ברוסית: Александр Валерьевич Авербух; נולד ב-1 באוקטובר 1974) הוא אתלט ישראלי שייצג לפני כן גם את מולדתו, רוסיה. סגן אלוף העולם (אדמונטון 2001), בעל מדליית ארד מאליפות העולם (סביליה 1999), פעמיים ברציפות אלוף אירופה (מינכן 2002 וגטבורג 2006) ואלוף אירופה באולם (גנט 2000) בקפיצה במוט.

אברבוך מחזיק בשיא הישראלי בקפיצה במוט (5.93 מטר).

== ביוגרפיה ==
אברבוך נולד באירקוצק, סיביר שברוסיה הסובייטית. הוא החל להתאמן בקפיצה במוט בגיל 9. בשנת 1997 ייצג את רוסיה כשזכה במדליית הארד בקרב 10 באליפות אירופה עד גיל 23. בבגרותו עבד כמורה לספורט בבית ספר. מאוחר יותר עלה לישראל וקיבל אזרחות ישראלית.

ב-1999 הפך לאתלט הבכיר בישראל, כאשר זכה במדליית הארד בקפיצה במוט באליפות העולם באתלטיקה שנערכה בסביליה, ספרד בתוצאה של 5.80 מטר, אחרי מקסים טרסוב מרוסיה שקבע שיא אליפות חדש של 6.02 מטר ודמיטרי מרקוב מאוסטרליה (5.90 מטר), ובכך הפך לאתלט הישראלי הראשון שזכה במדליה באליפות עולם.

באליפות אירופה באולם שנערכה בגנט, בלגיה בפברואר 2000 זכה אברבוך במדליית זהב בקפיצה במוט בתוצאה של 5.70 מטר. שבעה חודשים לאחר מכן, הוא עלה לגמר באולימפיאדת סידני (2000) וסיים במקום העשירי בתוצאה של 5.50 מטר.

בתחרות שנערכה באולם בסטוקהולם, שוודיה ב-15 בפברואר 2001 זכה אברבוך במדליית זהב בקפיצה במוט בשיא ישראלי חדש של 5.86 מטר. חודש לאחר מכן, באליפות העולם באולם שנערכה בליסבון, פורטוגל במרץ 2001 הוא סיים במקום רביעי בתוצאה של 5.70 מטר.

===סגן אלוף העולם===
בתחרות שנערכה בתל אביב ב-30 ביוני 2001 קבע אברבוך בקפיצה במוט שיא ישראלי חדש של 5.90 מטר. חודש ושבוע לאחר מכן, באליפות העולם שנערכה באדמונטון, קנדה באוגוסט אותה שנה הוא זכה במדליית כסף בתוצאה של 5.85 מטר, אחרי דמיטרי מרקוב שקבע שיא אליפות חדש של 6.05 מטר ולפני האלוף האולימפי ניק הייסונג מארצות הברית (5.85 מטר), ובכך קבע את הישג השיא של האתלטיקה הישראלית. עשרה ימים לאחר מכן, הוא קבע בתחרות בגייטשייד שיא ישראלי חדש של 5.91 מטר. שבועיים לאחר מכן, הוא זכה במדליית זהב באוניברסיאדה בתוצאה של 5.80 מטר.

===אלוף אירופה===
באליפות אירופה 2002 שנערכה במינכן, גרמניה, 30 שנים לאחר טבח הספורטאים באולימפיאדת מינכן, זכה אברבוך במדליית זהב היסטורית בקפיצה במוט בתוצאה של 5.85 מטר, לפני לארס בירגלינג וטים לובינגר שניהם מגרמניה (5.80 מטר).

בתחרות שנערכה במדריד ספרד ב-19 ביולי 2003 קבע אברבוך שיא ישראלי חדש בקפיצה במוט, של 5.93 מטר (השיא הנוכחי).

באולימפיאדת אתונה בשנת 2004 עלה לגמר פעם נוספת וסיים במקום השמיני. באותה שנה ניצח אברבוך בשני מפגשים רצופים של "ליגת הזהב". באותה שנה הוא אף נבחר לצד ספורטאים ישראלים בולטים נוספים להשיא משואה בטקס הדלקת המשואות בהר הרצל.

באליפות העולם באולם שנערכה במוסקבה, רוסיה במרץ 2006 סיים אברבוך במקום רביעי בקפיצה במוט בתוצאה של 5.50 מטר. חמישה חודשים לאחר מכן, באליפות אירופה שהתקיימה בגטבורג, שוודיה באוגוסט אותה שנה הוא הגן על תוארו לאחר שזכה במדליית זהב בתוצאה של 5.70 מטר, לפני טים לובינגר מגרמניה ורומן מסניל מצרפת שקבעו תוצאה זהה של 5.65 מטר.

ב-2007 הגיע למקום השביעי בגמר הקפיצה במוט באליפות העולם שנערכה באוסקה, יפן.

באולימפיאדת בייג'ינג (2008) נשר אברבוך במוקדמות ולא העפיל לגמר.

בשנת 2008 מונה אברבוך למנהל מחלקת האתלטיקה של מכבי תל אביב. ביולי 2009 הודיע על פרישתו מספורט מקצועני, לאחר שהתחרה בפעם האחרונה בתחרות המכביה.

בתחרויות המכביה התשע-עשרה בשנת 2013 זכה אברבוך במדליית זהב בקפיצה במוט בתוצאה של 5.15 מטר; בסוף שנה זו נמסרה הודעה על איחוד בין מועדון האתלטיקה אותו הקים אברבוך ביחד עם מולי מלכא, לבין מועדון האתלטיקה העירוני בירושלים. בעקבות המיזוג נקרא המועדון אגודת "אתלטי מיזונו ירושלים".

==חיים אישיים==
אברבוך נשוי לנטליה ולהם שלוש בנות: אחת מבנותיו היא הדוגמנית אנסטסיה אברבוך, טניה דיילת אוויר, ובת נוספת היא דיאנה שמתחרה בתחום הריצות הקצרות ובשנת 2018 השתתפה בתחרות אולימפיאדת הילדים, אירוע ספורט הנערך על ידי מנהל הספורט.<ref></ref>

מתגורר בתל אביב; בבחירות המוניציפליות של שנת 2013 נבחר אברבוך לכהונה כחבר במועצת עיריית נתניה, מטעם רשימת "למען-נתניה". בשנת 2018 ניצח את מקצה ה-VIP של תוכנית הריאליטי "נינג'ה ישראל" וזכה בחופשה בזנזיבר, בתוכנית השתתף כחלק מפועלו לעידוד ספורט בקרב ילדים ונוער.<ref>[https://www.universities-colleges.org.il/P45281/ ריאיון עם אלכס אברבוך] על קידום מעמד המאמנים לאתר "לימודים בישראל"</ref> אברבוך גם לוקח חלק בפרויקטים לאיתור כישרונות צעירים בספורט הישראלי.
ב-22 ביולי 2019 התפקד אברבוך לליכוד.

==הישגים==
{| class="wikitable" border="1" cellspacing="2" cellpadding="1" style="border-collapse: collapse;"
|- bgcolor="cccccc"
! שנה
! תחרות
! מקום
! מדליה
|-
! 1999
| אליפות העולם
| סביליה, ספרד
| bgcolor=CC9966 align=center| ארד
|-
! rowspan=2| 2000
| אליפות אירופה באולם
| גנט, בלגיה
| bgcolor=gold align=center| זהב
|-
| |המשחקים האולימפיים
| סידני, אוסטרליה
| מקום 10
|-
! rowspan=3| 2001
| אליפות העולם באולם
| ליסבון, פורטוגל
| מקום 4
|-
| אליפות העולם
| אדמונטון, קנדה
| bgcolor=silver align=center| כסף
|-
| אוניברסיאדה
| בייג'ינג, סין
| bgcolor=gold align=center| זהב
|-
! rowspan=2| 2002
| אליפות אירופה
| מינכן, גרמניה
| bgcolor=gold align=center| זהב
|-
| גמר הגראנד-פרי 
| פריז, צרפת
| bgcolor=silver align=center| כסף
|-
! rowspan=2| 2004
| גמר האתלטיקה העולמי 
| מונטה קרלו, מונקו
| מקום 4
|-
| המשחקים האולימפיים
| אתונה, יוון
| מקום 8
|-
! rowspan=2| 2006
| אליפות אירופה
| גטבורג, שוודיה
| bgcolor=gold align=center| זהב
|-
| אליפות העולם באולם
| מוסקבה, רוסיה
| מקום 4
|}

== שיאים אישיים ==
===אצטדיון===
* ריצת 100 מטר: 10.64 שניות (2000)
* קפיצה במוט: 5.93 מטר (2003)
* קפיצה לרוחק: 7.50 מטר (1997)
* קרב עשר: 8084 נקודות (1997)

===אולם===
* קפיצה במוט: 5.86 מטר (2001)
* קרב שבע: 6144 נקודות (1997)

==קישורים חיצוניים==

* [http://www.iaa.co.il/index.php?uri=/results/athlet/710 אלכס אברבוך] באתר איגוד האתלטיקה בישראל
* [http://www.gbrathletics.com/nc/isr.htm אלופי ואלופות ישראל באתלטיקה], באתר gbrathletics 
* 
* [https://web.archive.org/web/20200218044544/http://www.pushup.co.il/ שאלון אישי עם אלכס אברבוך ב-pushup]
* [https://www.youtube.com/watch?v=_XqPEsMXKis ריאיון עם אלכס אברבוך], תיכון ברנקו וייס איתן
* 
* 
* 

== הערות שוליים ==

קטגוריה:אתלטים רוסים
קטגוריה:אלופי ישראל בקפיצה במוט
קטגוריה:שיאני ישראל בקפיצה במוט
קטגוריה:ספורטאים אולימפיים ישראלים
קטגוריה:אלופי המכביה: אתלטים
קטגוריה:עסקני ספורט ישראלים
קטגוריה:עולים בשנות ה-2000
קטגוריה:מתחרים ישראלים בקרב עשר
קטגוריה:אתלטים באולימפיאדת סידני (2000)
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:משתתפים ישראלים באולימפיאדת סידני (2000)
קטגוריה:משתתפים ישראלים באולימפיאדת אתונה (2004)
קטגוריה:משתתפים ישראלים באולימפיאדת בייג'ינג (2008)
קטגוריה:משיאי משואה ביום העצמאות: 2004
קטגוריה:ספורטאי מכבי תל אביב
קטגוריה:אלופי אירופה באתלטיקה
קטגוריה:פעילי הליכוד
קטגוריה:משתתפי נינג'ה ישראל V.I.P
קטגוריה:ישראלים שנולדו ב-1974
קטגוריה:חברי מועצת העיר נתניה
קטגוריה:משתתפי נינג'ה ישראל